Toorpiima hind Eestis tõusis hüppeliselt 2003.a. lõpus, kui I kvartalis oli keskmine hind 2,76 krooni/kg, siis aasta lõpus juba 3,29 krooni/kg. Ilmselt oli selle põhjuseks Euroopa Liiduga liitumise lähenemine, aga ka konkurentsi tihenemine toorpiima turul. Kuigi hind on tõusnud, jääb see siiski veel kaugele maha Euroopa keskmisest, mis 2003.a. oli 4,90 krooni/kg. See ei tähenda küll, et Euroopa Liidu kõikides liikmesriikides oleks toorpiima hind nii kõrge. Paremat hinda makstakse üldiselt  Skandinaaviamaades ja riikides, kus piim on luksuskaup (Kreeka), vähem saavad piima eest tootjad Suurbritannias, Belgias ja Saksamaal. 2003.a. oli kõige kõrgem piima hind Luksemburgis (5,79 krooni/kg) ja Kreekas (5,64 krooni/kg) ning kõige madalam Suurbritannias (3,82 krooni/kg).